Spraglesalvie

Spraglesalvie (Salvia viridis) er en håret, ettårig urt i leppeblomstfamilien. Den er 5–60 cm høy. Stenglene er opprette og enkle eller bare litt forgrenete. Bladene er fintannede og ovale til avlange med avrundet eller hjerteformet basis.

Blomsterstanden er 2–37 cm lang og kan være enkel eller forgrenet. Blomstene sitter 4–6 sammen i åpne kranser. Under kransene sitter støtteblader som er eggformede, 7–16 mm lange, 8–13 mm brede, og som sitter på etter avblomstring. De nedre støttebladene er grønne og de øvre purpur eller rosa. Krona er fiolett og hvit, 10–14 mm lang, og kronrøret er 6–9 mm langt.

Planten vokser på tørre steder, som regel på kalkgrunn. Den er utbredt i hele middelhavsområdet unntatt Sør-Frankrike, på Krim, i Kaukasia og videre østover i Asia til Turkmenistan.

 Galleri 

 Litteratur 






 Eksterne lenker 


Kategori:Salvieslekta
Kategori:Planter formelt beskrevet i 1753
Kategori:Planter formelt beskrevet av Carl von Linné